نیجرنینگ غربیده جایلشگن تیلابری منطقه سیده عسکری قرارگاه گه اویوشتیریلگن هجوم عاقبتیده 25 ته عسکر حیاتینی یوقاتدی.
نیجر مدافعه وزیرلیگی سوزچیسی سلیمان غضوبی، ملی تلویزگه بیرگن بیاناتیده تروریستلرنینگ نیجر-مالی چیگره سیده جایلشگن تیلابری منطقه سی نینگ چیناگودرار قشلاغیده گی عسکری قرارگاه گه توناون توش پیتی هجوم اویوشتیریلگن لیگینی بیلدیردی.
غضوبی بو هجوم عاقبتیده 25 عسکرنینگ حیاتینی یوقاتگن لیگینی 6 عسکرنینگ یره لنگن لیگینی معلوم قیلدی.
هجوم نینگ آرتیدن تروریست جنگریلری بیلن خوفسیزلیک کوچلری اورته سیده توقنه شوو یوز بیرگن لیگینی معلوم قیلگن غضوبی عاقبتده 63 جنگری نینگ اولگنینی ایتدی.
باشقه تاماندن مطبوعاتگه چیققن خبرلرده، بو هجوم عاقبتیده 31 ته عسکرنینگ اولگن لیگی خبر بیریلدی.
اولکه نینگ تیلابری منطقه سیده اوتگن آی تروریستلر تامانیدن عسکری گازینوگه اویوشتیریلگن هجوم عاقبتیده قریب 70 عسکر اولگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
